stanford-oval/wikipedia huggingface dataset:
Sonic the Hedgehog (videopeli)
Julkaisut > Prototyyppiversio

Sonic the Hedgehog -pelistä ei ole virallisesti tehty prototyyppiversiota, kuten Sonic the Hedgehog 2:sta. Internetissä on kuitenkin huhuttu sellaisen olemassaolosta. Monet pelilehdet ovat paljastaneet kuvia pelistä, jotka eroavat paljon lopullisesta versiosta, muun muassa seuraavasti:
Kuvissa näytön "RINGS"-teksti on korvattu tekstillä "RING".
Green Hill Zone poikkeaa lopullisesta pelistä: kuvissa taivas on tumma, vuoret näyttävät erilaisilta ja yhdessä kuvassa on kyltti, jossa lukee "WELCOME".
Marble Zonessa leijailee lentäviä lautasia.
Spring Yard Zonen nimi on Sparkling Zone. Kentän maisemat ovat hyvin erilaiset.
Labyrinth Zone ja Star Light Zone ovat myös visuaalisesti poikkeavia julkaistuun peliin verrattuna.
Scrap Brain Zonen nimi on kuvissa Clock Ork Zone.
Julkaisut > Muuta tietoa

Green Hill Zone -alueeseen on viitattu useasti myöhemmissä Sonic-peleissä. Tason pomovastus on nähty uudelleen peleissä Sonic & Knuckles, Sonic Advance ja Sonic the Hedgehog 4.
Sonic Chaos -pelin taso Metal Green Hill Zone muistuttaa paljon Green Hill Zonea, kuten myös Sonic Jam-pelin valikkotaso Sonic World.
Sonic Adventuressa on kentän 3D-versio, johon päästäkseen pelaajan on läpäistävä kaikki pelin tehtävät A-arvoisesti (180 kappaletta).
Sonic Advance 3:ssä kuullaan Green Hill Zonen taustamusiikin uusi versio tasossa Sunset Hill.
Green Hill Zone nähdään uudenlaisena kenttänä Sonic Generations -pelissä.
Tekijät

Pelin suunnittelija: Hirokazu Yasuhara (Carol Yas) 

Ohjelmoija: Yūji Naka (YU2) 

Hahmosuunnittelija: Naoto Ōshima (Bigisland) 

Suunnittelija: Jinya Itō, Reiko Kodama 

Äänituottaja: Masato Nakamura 

Ääniohjelmoija: Jimita, Macky
Aiheesta muualla

Sonic the Hedgehog MobyGamesissa (englanniksi)
Green Hill Zone Sisältää paljon tietoa pelistä. (englanniksi)
History of Sonic (Arkistoitu – Internet Archive) Sonicin historia ja pelin tiedot. (englanniksi)
Sonic the Hedgehog and Sega site Historiaa Sonicista ja itse pelistä. (suomeksi)
Sonic Retro Wikiatikkeli pelistä. (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Kuvakaappaus ensimmäisestä tasosta Green Hill Zone.
George Washington Gale Ferris

George Ferris
George Washington Gale Ferris Jr. (14. helmikuuta 1859 – 22. marraskuuta 1896) oli yhdysvaltalainen insinööri, joka keksi maailmanpyörän.
George Washington Gale Ferris syntyi Illinoisin Galesburgissa vuonna 1859. Hänen perheensä muutti Nevadaan, kun Ferris oli viisivuotias. Ferris kävi lukion Oaklandissa ja opiskeli sen jälkeen New Yorkin Rensselaer Polytechnic Institutessa, josta valmistui insinööriksi vuonna 1881. Valmistumisensa jälkeen Ferris työskenteli Pittsburghissa, jossa hän erikoistui siltojen ja tunnelien teräsrakenteiden suunnitteluun.
Kun Chicagon vuoden 1893 maailmannäyttelyä ryhdyttiin suunnittelemaan, Ferris saapui kaupunkiin toivoen voivansa auttaa suunnittelemaan teräsrakenteen, joka löisi laudalta Pariisin vuoden 1889 maailmannäyttelyn vetonaulan, Eiffel-tornin. Chicagon maailmannäyttelyn valmistelutoimikunta toivoi, että näyttelyyn rakennettaisiin jotakin ”omaperäistä, uskaliasta ja ainutlaatuista”. Ferris luonnosteli valtavan pyörivän "havaintopyörän" ja esitteli luonnoksensa komitealla. Sen suunnaton koko yllätti komitean. He pitivät Ferrisiä hulluna ja hylkäsivät ajatuksen. Ferris palasi kuitenkin komitean luo muutaman viikon päästä varmistettuaan useilta muilta insinööreiltä, että pyörä olisi rakennettavissa ja turvallinen. Lisäksi hän oli löytänyt rahoittajat 400 000 dollaria maksavalle rakennustyölle. Ferrisin suunnitelma hyväksyttiin.
Ferrisin Ferris Wheel eli maailmanpyörä perustui polkupyörän pyörälle. Maailmanpyörä oli 264 jalkaa korkea, sen tukipylväät 140 jalkaa korkeat, ja akseli painoi 46,5 tonnia. Pyörässä oli 36 gondolia, joihin kuhunkin mahtui 40 ihmistä istumaan tai 60 ihmistä seisomaan. Pyörää pyöritti vuorotellen toinen kahdesta 1 000 hevosvoiman höyrykoneesta, ja se pysäytettiin paineilmajarrulla. Ferrisin suunnitteleman innovatiivisen rakenteen ansiosta pyörä kesti täydessä kuormassa myös Chicagon pahamaineiset tuulet.
Chicagon maailmannäyttelyn avajaisissa 21. kesäkuuta 1893 maailmanpyörästä tuli heti näyttelyn suosikki. Maailmanpyörä toimi häiriöttä koko näyttelyn ajan, ja siinä kävi 1,5 miljoonaa kävijää.
Mutta maailmanpyörän menestys ei tuonut Ferrisille onnea. Maailmannäyttelyn päätyttyä Coney Island ja muut huvipuistot varastivat Ferrisin idean ja rakensivat omia maailmanpyöriään. Lisäksi Ferris väitti, että Chicagon maailmannäyttelyn johto oli riistänyt häneltä ja hänen sijoittajiltaan heille kuuluvan osuuden pyörän tuottamasta lähes 750 000 dollarin voitosta. Katkeroitunut Ferris käytti seuraavat kaksi vuotta oikeudenkäynteihin ja kuoli ennenaikaisesti vuoden 1896 lopulla. Hänen nimensä jäi kuitenkin elämään maailmanpyörän englanninkielisessä nimityksessä Ferris Wheel.
Galleriametsä

Galleriametsää savannin keskellä Venezuelassa.
Galleriametsä tarkoittaa ainavihantaa metsää, joka kasvaa käytävämäisenä muodostelmana joenvarsilla tai kosteikoilla ja työntyy maastoon, jossa puustoa on muuten hyvin niukalti, kuten savannille, ruohoalueille tai aavikoille.
Galleriametsät pystyvät kasvamaan alueilla, joilla metsää ei muuten juuri kasva, useista syistä: Tulvivilla ranta-alueilla maaperä on ravinteikkaampaa, ja vesi virtaa paremmin maaperän läpi kuin galleriametsiä ympäröivillä alueilla. Lisäksi rantojen maaperässä riittää kosteutta. Monesti galleriametsän ja sitä ympäröivän kasvillisuusvyöhykkeen raja on jyrkkä, ja niiden välissä on vain kapea ekotonivyöhyke.
Käännös suomeksi
Factum

| Factum |
| --- | --- |
Kieli:  suomi
Genre:  tietosanakirja
Kustantaja:  Weilin+Göös
Julkaistu:  2003–2005
Ulkoasu:  sidottu
ISBN:  951-35-6646-3
Löydä lisää kirjojaKirjallisuuden teemasivulta
Factum on Weilin+Göösin vuosina 2003–2005 julkaisema kahdeksanosainen tietosanakirja. Teoksen osissa on 70 000 hakusanaa. Noin 18 500 henkilöartikkelista suomalaisia on lähes 7000.
Osat

Factum. Uusi tietosanakirja 1, A–din.  Espoo:  Weilin & Göös, 2003.  ISBN 951-35-6640-4.
Factum. Uusi tietosanakirja 2, Dio–håv.  Espoo:  Weilin & Göös, 2003.  ISBN 951-35-6641-2.
Factum. Uusi tietosanakirja 3, Häb–kork.  Espoo:  Weilin & Göös, 2004.  ISBN 951-35-6642-0.
Factum. Uusi tietosanakirja 5, Me–pic.  Espoo:  Weilin & Göös, 2004.  ISBN 951-35-6644-7.
Factum. Uusi tietosanakirja 6, Pid–sl.  Espoo:  Weilin & Göös, 2005.  ISBN 951-35-6645-5.
Factum. Uusi tietosanakirja 7, Sm–vahi.  Espoo:  Weilin & Göös, 2005.  ISBN 951-35-6681-1.
Factum. Uusi tietosanakirja 8, Vahl–ö.  Espoo:  Weilin & Göös, 2005.  ISBN 951-35-6682-X.
Aiheesta muualla

Factum on joulun täydellisin lahja. WSOY 7.12.2005.
George Washington Hays

| George Washington Hays |
| --- | --- |

Henkilötiedot
Syntynyt: 23. syyskuuta 1863 Camden, Arkansas
Kuollut: 15. syyskuuta 1927 Little Rock, Arkansas
Ammatti:  lakimies
Poliitikko
Puolue:  demokraatit
Asema:  Arkansas'n kuvernööri (1913–1917)
Tutkinnot:  Washington and Lee University
Puoliso:  Ida Virginia Yarborough
Lapset:  2
George Washington Hays (23. syyskuuta 1863 Camden, Arkansas – 15. syyskuuta 1927 Little Rock, Arkansas) oli yhdysvaltalainen demokraattisen puolueen poliitikko ja lakimies. Hays toimi Arkansas'n kuvernöörinä vuosina 1913–1917.
Hays syntyi Camdenissa, Arkansas'ssa. Hän opiskeli lakia ja palasi kuvernöörinvirkansa jälkeen lakialalle. Hän kuoli Little Rockissa kärsittyään keuhkokuumeesta ja influenssasta. Hänet on haudattu Camdeniin.
Finngen

FinnGen on laaja kansainvälinen tutkimushanke, jonka tavoitteena on genotyypittää (tuottaa genomitietoa) 500 000 suomalaisesta. FinnGen-tutkimuksessa hyödynnetään suomalaisten biopankkien keräämiä näytteitä. Näytteistä tuotettu genomitieto yhdistetään kansallisista terveysrekistereistä saatavaan tietoon näytteenluovuttajien sairaushistoriasta. FinnGen-tutkimuksen päätavoitteena on sairausmekanismien parempi ymmärtäminen genetiikan avulla. FinnGen ei keskity mihinkään tiettyyn sairausryhmään vaan tutkii laajalti kaikkia tutkimusaineistossa tarpeeksi esiintyviä sairauksia. Tutkimuksen tuottaman tiedon avulla toivotaan pystyttävän tulevaisuudessa kehittämään yksilöllisempiä hoitoja ja entistä tehokkaampia ratkaisuja terveydenhoitoon, sairauksien ennakointiin ja ennaltaehkäisyyn. FinnGen-tutkimushankkeen aikana näytteistä tuotettu genomitieto palautuu myöhemmin takaisin biopankkeihin ja on näin jatkossa kaikkien biopankkitutkimusten hyödynnettävissä. Tämä lisää biopankkinäytteiden tutkimuksellista arvoa merkittävästi.
FinnGen-tutkimus käynnistyi vuonna 2017.  Tutkimusaineistoa kerätään aktiivisesti vuoteen 2023 saakka.
Tutkimus toteutetaan julkisen sektorin ja lääketeollisuuden yhteistyönä. Julkiselta puolelta mukana ovat yliopistot, sairaanhoitopiirit, THL, Veripalvelu ja biopankit.
Hanke kattaa koko Suomen, sillä mukana ovat kaikki suomalaiset biopankit.
Tavoitteet

Projektin tavoitteita on neljä:
1: Löytää yhdistämällä genomi- ja terveystiedon avulla merkittäviä uusia innovaatioita terveyden edistämiseksi
2: Tehdä Suomesta edelläkävijä yksilöllisessä terveydenhoidossa ja biolääketieteessä
3: Luoda yhteistyömalli julkisen sektorin ja terveysteollisuuden välille
4: Tuoda uudet yksilölliset hoidot ja terveysinnovaatiot nopeasti suomalaisten käyttöön
Organisaatio

FinnGeniä johtaa Helsingin yliopisto, jonka osana toimiva Suomen molekyylilääketieteen instituutti vastaa tutkimuksen toteuttamisesta.
Helsingin Biopankki koordinoi näytekeräyksiä.
THL vastaa rekisteritietojen käsittelystä.
Projektin tieteellisenä johtajana toimii Aarno Palotie.
Rahoitus

FinnGenin kokonaisbudjetti on noin 80 miljoonaa euroa. Noin neljännes rahoituksesta tulee Business Finlandilta ja loput tutkimukseen osallistuvilta kansainvälisiltä lääkeyrityksiltä.
Aiheesta muualla

Projektin verkkosivusto
George Wein

George Wein Newport Jazz Festivaaleilla vuonna 2014
George Theodore Wein (3. lokakuuta 1925 Boston, Massachusetts – 13. syyskuuta 2021) oli yhdysvaltalainen jazzpianisti ja -laulaja sekä impressaari. Hän vaikutti jazziin merkittävästi perustamalla Newport Jazz Festivalin vuonna 1954 ja johtamalla 1950-luvulla omaa Storyville-klubiaan. Wein sai muusikkona vaikutteita Earl Hinesilta, ja hänen tyylinsä soveltuu hyvin swing- ja dixieland-musiikkiin. 1950-luvulla Wein aloitti kiertämisen ja levyttämisen Newport All-Stars -yhtyeessä, johon ovat myös kuuluneet Ruby Braff, Pee Wee Russell, Bud Freeman, Scott Hamilton ja Warren Vache.
Wein sai muun muassa Ordre des Arts et des Lettresin komentajan arvo Ranskassa. Hänet kutsuttiin myös Valkoiseen taloon vuosina 1978 ja 1993. Hän julkaisi omaelämäkertateoksen Myself Among Others (2004). Vuonna 2005 hän sai National Endowment for the Artsin myöntämän NEA Jazz Masters- arvon.
Factoring

Factoring on rahoitusmuoto, jossa yritys saa rahoitusta myyntisaamisiaan vastaan. Factoring on tavaroiden ja palveluiden myynnistä syntyneiden laskusaatavien rahaksi muuttamista (diskonttaamista) rahoitusyhtiön myöntämän luoton avulla. Factoring on rahoituspalvelu, jonka avulla yrityksen myyntisaatavat saadaan heti rahaksi. Kansainvälisesti factoring mielletään usein yleiskäsitteenä kaikille laskurahoituksen eri muodoille, joissa myyntisaatavien rahoitus hoidetaan joko niitä myymällä, tai niin että ne toimivat rahoituksen vakuutena.
Factoringluototusta varten solmitaan rahoitussopimus, jonka mukaan myyjäyritys siirtää säännöllisesti kaikki asiakaslaskunsa rahoittajalle luotottamista varten. Laskut joko pantataan tai myydään rahoitusyhtiölle. Rahoitusta myyjäyritys saa sovittuun enimmäismäärään (luottolimiittiin) saakka.
Rahoitusyhtiö perii yleensä factoringpalkkion tiettynä prosenttiosuutena jokaisen siirretyn laskusaatavan määrästä. Muita kuluja ovat luoton korko ja mahdollinen järjestelypalkkio luottolimiitin myöntämisestä tai muuttamisesta.
Laskusaatavien panttaus

Suomessa tavallisinta on, että myyjäyritys panttaa laskusaatavansa rahoituksen vakuudeksi rahoitusyhtiölle. Luottoriski säilyy tällöin myyjäyrityksellä.
Myyjäyritys tekee laskuun merkinnän, jonka mukaan ostajan tulee maksaa lasku rahoittajalle. Rahoitusyhtiö maksaa laskusta myyjäyritykselle sovitun osuuden, esimerkiksi 80 %. Loppuosan rahoitusyhtiö maksaa sitten, kun ostaja on maksanut koko laskun rahoittajalle.
Laskusaatavien kauppa

Panttauksen sijaan voi yritys myydä laskusaatavansa rahoitusyhtiölle. Silloin rahoitusyhtiö yleensä kantaa riskin ostajien maksukyvystä. Laskusaatavien ostaminen on tavallista kansainvälisessä factoringissä mutta jossain määrin myös Suomessa.
Gerson Victalino

| Gerson Victalino> Henkilötiedot |
| --- | --- |
Koko nimi:  Gerson Victalino
Syntynyt: 17. syyskuuta 1959 Belo Horizonte, Brasilia
Kuollut: 29. huhtikuuta 2020 (60 vuotta) Belo Horizonte, Brasilia
Kansalaisuus:   Brasilia
Koripalloilija
Pelipaikka:  Sentteri
Pituus:  203 cm
Paino:  94 kg
Maajoukkueet
:   Brasilia
Aiheesta muualla
FIBA
Gerson Victalino (17. syyskuuta 1959 Belo Horizonte – 29. huhtikuuta 2020 Belo Horizonte) oli brasilialainen koripalloilija.
Sentterinä pelannut Gerson pelasi Brasilian miesten maajoukkueessa muun muassa kesäolympialaisissa Los Angelesissa 1984 (Brasilia yhdeksäs), Soulissa 1988 (viides) ja Barcelonassa 1992 (viides) sekä maailmanmestaruuskilpailuissa Espanjassa 1986 (neljäs) ja Argentiinassa 1990 (viides). Pan-Amerikan kisoista Gerson saavutti kultaa vuonna 1987 ja hopeaa vuonna 1983. Hän voitti maajoukkueen jäsenenä myös useita mitaleja maanosan mestaruuskilpailuista, muun muassa Etelä-Amerikan mestaruudet vuosina 1983 ja 1985.
ALS-tautia sairastanut Gerson kuoli synnyinkaupungissaan Belo Horizontessa 60-vuotiaana 29. huhtikuuta 2020.
Aiheesta muualla

Gerson Bio, Stats, and Results Olympics at Sports-Reference.com (englanniksi)
Profiili Liga ACB (espanjaksi)
Toinen profiili FIBA Archive (englanniksi)
Gerson Victalino Kansainvälinen olympiakomitea. (englanniksi)
FaceTime

| Face Time |
| --- | --- |

Kehittäjä:  Apple
Kehityshistoria
Kehitystilanne:  Aktiivinen
Tiedot
Ohjelmistotyyppi:  Videopuheluohjelmisto
Alusta:  iOS, Mac OS X
Lisenssi:  Ilmainen iOS 5 ja   Mac OS X käyttäjille   (Vaatii Apple-ID:n)
FaceTime on Applen videopuheluohjelma. FaceTime vaatii iOS-laitteen, joka on julkaistu iPhone 4:n jälkeen (iPhone 4, iPod Touch 4. sukupolvi, iPad 2, Kolmannen sukupolven iPad, iPad mini) tai Mac-tietokoneen, jossa on Mac OS X 10.6.6 tai uudempi ja iSight kamera.
FaceTime toimii myös 3G-yhteydellä iPhone (4S ja 5) sekä iPad (3. sukupolvi) laitteissa. 
FaceTimella soittaminen on ilmaista, mutta tarvitsee data-yhteyden toimiakseen, joka voi olla maksullinen.
iPad 2 Facetime ei toimi 3G-dataliittymällä vaan vaatii Wi-Fi verkon toimiakseen[lähde? ].
Historia

FaceTime esiteltiin 7. päivänä kesäkuuta Steve Jobsin WWDC 2010 -puheessa.
FaceTime Macille esiteltiin Back to the Mac -tapahtumassa 20. päivä lokakuuta, jolloin ohjelman beta-versio tuli ladattavaksi.
Ensimmäinen vakaa Mac-versio FaceTimesta tuli 24. helmikuuta Mac App Storeen. Maaliskuun 2. päivänä tuli FaceTime iPad 2 -laitteelle, jossa on etu- ja takakamerat FaceTimea varten.
Toteutus

FaceTimella voi tehdä puhelun Macista Maciin, iOS-laitteesta iOS-laitteeseen, tai iOS-laitteesta Maciin. Vanhat iPhonet tai iPod Touch -laitteet ei ole yhteensopiva FaceTimen kanssa. FaceTimea ei voi käyttää muilla kuin Applen laitteilla.
FaceTimea voi käyttää Jailbreakatulla laitteella 3G-verkon kanssa. 
FaceTimen käyttöön vaaditaan molemmilta osapuolilta Apple ID.
Aiheesta muualla

Kuvia tai muita tiedostoja aiheesta FaceTime Wikimedia Commonsissa
FaceTimen käyttöopas macOS:lle
Franz Danzi

Franz Danzi
Franz Danzi (15. kesäkuuta 1763 – 13. huhtikuuta 1826) oli saksalainen säveltäjä ja kapellimestari. Hänen isänsä oli arvostettu sellisti, joka opetti pojalleen sellon ja kosketinsoittimen soittamista sekä laulamista.
Danzi syntyi Schwetzingenissä ja työskenteli myöhemmin muun muassa Mannheimissa, Münchenissä ja Stuttgartissa. Hän kuoli Karlsruhessa.
Danzin sävellysten voidaan katsoa edustavan sekä klassismia että romantiikkaa. Hänen tärkeimpiin teoksiinsa kuuluu muun muassa kamarimusiikkia sekä konserttoja.
Aiheesta muualla

Kuvia tai muita tiedostoja aiheesta Franz Danzi Wikimedia Commonsissa
Face Dances

| Face Dances The Who |
| --- | --- | --- |

Studioalbumin tiedot
 Äänitetty : heinäkuu–joulukuu 1980
 Julkaistu: 16. maaliskuuta 1981
 Formaatti: LP, CD
 Tuottaja(t): Bill Szymczyk
 Tyylilaji: rock
 Kesto: 40.57
 Levy-yhtiö:  Polydor Records    Warner Bros.
Listasijoitukset
  2. (maaliskuu 1981)   2. (4. huhtikuuta 1981)   4. (1981)   4. (28. kesäkuuta 1981)   12. (13. maaliskuuta 1981)   17. (10. huhtikuuta 1981)   19. (huhtikuu 1981)
The Whon muut julkaisut
| The Kids Are Alright 1979 | Face Dances 1981 | It’s Hard 1982 |
Face Dances on brittiläisen rockyhtye The Whon maaliskuussa 1981 julkaistu studioalbumi.
Vuonna 1978 menehtyneen alkuperäisen rumpalin Keith Moonin korvasi Kenney Jones, joka oli aikaisemmin soittanut muun muassa tunnetussa Small Faces -yhtyeessä.
Singlenä julkaistu avausraita ”You Better You Bet” oli suuri hitti Britanniassa nousten listan sijalle 9. Yhtye myös kutsuttiin esittämään kappale Top of the Pops -musiikkiohjelmaan. Itse albumi nousi Britanniassa listan sijalle 2. ja Yhdysvalloissa sijalle 4.
Albumin kansi sisältää maalauksia useilta eri taiteilijoilta, muun muassa Peter Blakelta, joka tunnetaan erityisesti The Beatlesin vuoden 1967 Sgt. Pepper’s Lonely Hearts Club Band -albumin kannen suunnittelijana.
Face Dances sai runsaasti kielteisiä arvosteluita, eikä sitä yleensä lueta The Whon klassikkoalbumeiden joukkoon. Levyllä on silti ihailijansakin: esimerkiksi The Boston Globe -lehden kriitikon mielestä albumi oli The Whon paras sitten vuoden 1973 Quadrophenia-albumin. Myös yhtyeen solisti Roger Daltrey kertoi haastattelussa vuonna 1994 pitävänsä albumista.
Kappaleet

Kaikki kappaleet säveltänyt ja sanoittanut Pete Townshend, ellei toisin mainita.
A-puoli
You Better You Bet – 5.32
Don't Let Go the Coat – 3.45
Cache Cache – 3.52
The Quiet One – 3.08 (säv. John Entwistle)
Did You Steal My Money – 4.14
B-puoli
How Can You Do It Alone – 5.24
Daily Records – 3.23
You – 4.40 (säv. Entwistle)
Another Tricky Day – 4.51
Kappaleet > Vuoden 1997 CD-version bonuskappaleet

I Like Nightmares – 3.09
It's in You – 4.59
Somebody Saved Me – 5.31
How Can You Do It Alone – 5.24 (live)
The Quiet One – 4.28 (live, säv. John Entwistle)
Kokoonpano

Roger Daltrey – laulu
John Entwistle – bassokitara, laulu
Kenney Jones – rummut
Pete Townshend – kitara, kosketinsoittimet, laulu
FinnWars

| FinnWars |
| --- | --- |

Kehittäjä:  Iceflake Studios
Julkaisija:  Iceflake Studios
Jakelija:  Mod DB
Pelimoottori:  Refractor 2
Julkaistu:  7. helmikuuta 2004
Lajityyppi:  ensimmäisen persoonan ammuntapeli
Pelimuoto:  moninpeli
Alusta:  Microsoft Windows, OS X
Lisenssi:  Suljettu lisenssi ja ilmaisohjelma
Jakelumuoto:  CD-ROM ja digitaalinen lataus
Lisää peliartikkeleitaVideopelien teemasivulla
Infobox OK  : 
FinnWars on Iceflake Studiosin kehittämä modifikaatio Battlefield 1942 ‑videopeliin. Modi sijoittuu suomalaisten toisen maailmansodan taisteluihin vuosina 1939–1945. Taisteluja käydään lumisissa ja kesäisissä maisemissa suomalaisin, venäläisin ja saksalaisin asein ja kalustoin läpi talvisodan, jatkosodan ja Lapin sodan. FinnWars eroaa Battlefield 1942:sta pelistä realistisuudellaan ja uusilla ominaisuuksillaan (esimerkiksi ammuspaketit ja uudet efektit).
6. joulukuuta 2015 Iceflake Studios julkisti joukkorahoitushankkeensa pelin standalone-julkaisua varten Indiegogossa.
Historia

Modin alkuperäinen nimi oli Finlandiamod, mutta sen nimi muutettiin pian nykyiseksi. Ensimmäinen julkinen versio FinnWars – Winter War (0.5) julkaistiin helmikuussa 2004. Seuraava päivitys (0.55) ilmestyi samana vuonna kesäkuussa ja se toi mukanaan monia uusia ominaisuuksia. Heinäkuussa 2005 modi eteni lopulliseen FinnWars Final (1.0) ‑versioon, joka toi mukanaan lukuisia uudistuksia, kuten muun muassa jatkosodan pelattavaksi. Iceflake Studiosista irrallinen tiimi teki FinnWarsiin myös yksinpelin, joka julkaistiin aluksi erikseen, ja myöhemmin FinnWars Final Extendedin mukana. Seuraava päivitys FinnWars Final Extended julkaistiin 1. kesäkuuta 2006 ja se toi mukanaan uusia ominaisuuksia.
Versio 1.8 julkaistiin 29. marraskuuta 2010 ja se toi modifikaation uutta sisältöä. Se oli ensimmäinen Finnwars-päivitys, jonka kehittämisestä vastasi modifikaation pelaajista koostunut ryhmä. Päivitykselle julkaistiin korjauspäivitys (1.81) viikkoa myöhemmin 6. joulukuuta. Päivitys 1.82 julkaistiin 29. elokuuta 2011. Se toi mukanaan lukuisia bugikorjauksia, muutaman uuden aseen ja yhden uuden pelattavan kartan, Hankoniemen (pelissä Hanko Peninsula). Uusin versio (1.91) modista julkaistiin 17. marraskuuta 2023. Tämä päivitys toi mukanaan uusia karttoja ja aseita sekä kiväärimiehen hahmoluokkaan muutoksen, jossa peli arpoo satunnaisesti hahmon aseistuksena olevan kiväärin. Päivityksessä on myös säädetty aseita realistisemmiksi sekä parannettu modin graafista ilmettä.